[{"text_idx": "#000002", "text": "Dros yr wythnos diwethaf mae Lewys wedi cyhoeddi manylion gig rhithiol cyffrous y byddan nhw\u2019n cynnal nos Wener nesaf, ac fe wnawn ni roi mwy o sylw i hwnnw wythnos nesaf."}, {"text_idx": "#000003", "text": "Band sydd wedi bod yn fywiog iawn o ran cynnal gigs rhithiol dros y misoedd diwethaf yma ydy 9Bach, ac mae\u2019r diweddaraf o\u2019u gigs Facebook, sef gig rhif 7, yn digwydd nos Iau yma. Mae safon rhain wastad yn uchel felly gwerth troi mewn."}, {"text_idx": "#000008", "text": "Mae\u2019r berthynas gerddorol rhwng y cynhyrchydd Shamoniks a\u2019r artist electronig Ea\u0308dyth yn parhau i flodeuo yn o\u0302l pob golwg wrth iddyn nhw ryddhau sengl newydd heddiw."}, {"text_idx": "#000009", "text": "\u2018Diogel\u2019 ydy enw\u2019r diwn newydd sydd wedi cael ei ddatgelu ganddynt, ac mae\u2019n ddilyniant i\u2019r albwm, Keiri, a ryddhawyd ganddynt yn Awst 2019."}, {"text_idx": "#000014", "text": "Wedi cyfnod tawel mae\u2019r grw\u0302p o ardal Blaenau Ffestiniog, Yr Oria, wed cyhoeddi y byddan nhw\u2019n rhyddhau EP newydd yn fuan."}, {"text_idx": "#000015", "text": "Dyma fydd cynnyrch cyntaf y grw\u0302p ers rhyddhau\u2019r sengl \u2018Dim Maddeuant\u2019 ym mis Chwefror 2019. Bryd hynny roedd addewid o EP ar y gweill, ac mae\u2019n ymddangos y gallwn ddisgwyl gweld yr EP hwnnw yn y dyfodol agos."}, {"text_idx": "#000016", "text": "Yn o\u0302l y grw\u0302p, enw\u2019r EP newydd fydd \u2018Galw Allan\u2019, a bydd yn cynnwys 5 trac. Mae \u2018na dipyn o newid wedi bod yn aelodaeth y grw\u0302p dros y tair blynedd diwethaf, a gallwn ni ddisgwyl dipyn o newid i\u2019r sw\u0302n o ganlyniad."}, {"text_idx": "#000017", "text": "Mae\u2019r casgliad newydd yn cynnwys hanner dwsin o ganeuon, gan gynnwys y senglau \u2018Dim Maddeuant\u2019 a \u2018Messiah\u2019 a rhyddhawyd yn 2018."}, {"text_idx": "#000018", "text": "Mae\u2019r newyddion yn esgus da i fwrw golwg no\u0302l ar EP cyntaf Yr Oria, oedd yn rhannu enw\u2019r grw\u0302p, ac a ryddhawyd ym Mehefin 2017."}, {"text_idx": "#000019", "text": "Chwara teg i\u2019r Oria, maen nhw\u2019n gwbod sut i sgwennu tiwn fachog ac mae \u2018na gasgliad bach neis ohonyn nhw ar yr EP cyntaf gan gynnwys \u2018Cyfoeth Budr\u2019, \u2018Gelynion\u2019 a \u2018Cyffur\u2019."}, {"text_idx": "#000021", "text": "\u2018Chaos Wonderland\u2019 ydy enw\u2019r record hir diweddaraf gan fand Carwyn Ellis \u2013 bydd allan yn ddigidol ddiwedd y mis, a bydd fersiynnau CD a feinyl yn dilyn ar 28 Awst. Mae modd rhag-archebu\u2019r record ar safle Bandcamp Colorama bellach."}, {"text_idx": "#000022", "text": "Go brin fod angen llawer o gyflwyniad ar Colorama, a hwythau\u2019n creu cerddoriaeth hyfryd yn y Gymraeg a\u2019r Saesneg ers sawl blwyddyn bellach. Chaos Wonderland fydd seithfed albwm stiwdio llawn y grw\u0302p, ynghyd a\u0302 dau gryno albwm sydd wedi\u2019u rhyddhau hefyd."}, {"text_idx": "#000023", "text": "Mae\u2019r albwm newydd yn gweld Carwyn yn cyd-weithio gyda\u2019r cynhyrchydd Shawn Lee, Cafodd y gwaith recordio ei wneud yn fuan yn ystod 2018, jyst fod y ddau gerddor wedi bod mor brysur ers hynny nes bod dim modd gorffen y gwaith yn iawn. Mae Carwyn wrth gwrs wedi bod yn teithio\u2019r byd gyda\u2019r Pretenders ac Edwyn Collins, ynghyd a\u0302 hyrwyddo albwm ei brosiect Rio \u201918. Mae hefyd wedi bod yn rhyddhau cynnyrch unigol er budd elusen Tarian Cymru yn ystod y cyfnod cloi."}, {"text_idx": "#000024", "text": "Mae Shawn Lee yntau yn gerddor hynod gynhyrchiol sydd wedi rhyddhau tua 30 o albyms ei hun dros y blynyddoedd yn ogystal a\u0302 chyd-weithio gydag artistiaid amrywiol sy\u2019n cynnwys Clutchy Hopkins, Tony Joe White, Darondo, Money Mark, Tommy Guerrero, Psapp, Little Barrie a Saint Etienne. Cyd-weithiodd gyda Carwyn am y tro cyntaf yn 2017 wrth recordio\u2019r sengl \u2018Dive\u2019. Mae Shawn wedi bod yn teithio tipyn ar ei liwt ei hun, a hefyd gyda\u2019r band Young Gun Silver Fox ers 2018."}, {"text_idx": "#000025", "text": "O\u2019r diwedd daeth y cyfle i orffen y gwaith yn ddiweddar, ac fe ryddhawyd y sengl gyntaf o\u2019r casgliad, \u2018And\u2019, yn ddiweddar."}, {"text_idx": "#000030", "text": "Mae\u2019r grw\u0302p o Aberystwyth wedi diolch yn fawr i bawb sydd wedi prynu un o grysau T y band yn ddiweddar, gan helpu codi arian at \u2018Black Lives Matter Caerdydd\u2019."}]